নিউজ ডেস্ক: বর্তমানে যোগাযোগের গুরুত্বপূর্ণ মাধ্যম হয়ে দাঁড়িয়েছে সামাজিক যোগাযোগমাধ্যম ফেসবুক। দৈনন্দিন জীবনের নানা কাজে ফেসবুকের ব্যবহারও দিন দিন বাড়ছেই। সম্প্রতি এক রিপোর্টে দেখা গেছে, ঢাকায় ফেসবুক ব্যবহারকারীর সংখ্যা বিশ্বের শহরগুলোর মধ্যে দ্বিতীয়। দেখা যাচ্ছে, দেশের ফেসবুক ব্যবহারকারীদের অনেকেই ব্যক্তিগত অনেক তথ্যই ফেসবুকে শেয়ার করছে। এই প্রবণতা ক্রমেই বাড়ছে বলে জানিয়েছেন বিশেষজ্ঞরা।